Document ID: /fineweb-2-swissfilter-quality_10-filterrobots/filtered/02038.jsonl.gz/62

Tar il gieu cunter Pittsburgh ha il hockeyan svizzer Nico Hischier preparà il 1:0 da Kyle Palmieri ed ha uschia marcà ses 50avel punct da scorer. 18 goals e 32 assists èn reussids al giuven Vallessan durant ils 77 gieus ch'el ha enfin uss giugà per la National Hockey League. Cun questas prestaziuns ha el contribuì fermamain a quai ch'ils New Jersey Devils èn sin il curs dals playoffs.
Il gieu encunter Pittsburgh n'han ils New Jersey Devils però betg pudì dominar. Pervia dal gol da Sidney Crosby en la 19avla secunda da la prolungaziun han els stuì sa dar battids cun in 3:4.
RR novitads 12:00